open-index/open-wikipedia-markdown huggingface dataset:
Carl Klingberg

**Carl Andersson Klingberg** (sündinud 28. jaanuaril 1991 Göteborgis) on Rootsi jäähokimängija, kes mängib Šveitsi kõrgliiga klubis EV Zug.

Ta alustas jäähoki mängimist Rootsi klubis Frölunda HC, debüteerides Rootsi kõrgliigas hooajal 2008–09. Rootsi kõrgliiga hooaja 2010–11 teises pooles mängis ta Timrås.

2009. aastal valis Atlanta Thrashers ta NHL ''draft''is 34. valikuna. Põhja-Ameerikas suundus Klingberg mängima hooaja 2010–11 lõpus. NHL-is debüteeris Klingberg Thrashersis meeskonnas põhihooaja viimases mängus 10. aprillil 2011 Pittsburgh Penguinsi vastu. Pärast hooaja 2010–11	lõppu kolis Thrashers Kanadasse ja sai nimeks Winnipeg Jets. Aastatel 2011–2015 mängis Klingberg põhiliselt American Hockey League'is Jetsi noorteklubis  St. John's IceCaps. NHL-i pääses ta neil aastatel Jetsi meeskonnas väljakule vaid 11 mängus ja lõi NHL-is oma ainsa värava 11. aprillil 2014 mängus Calgary Flamesi vastu.

Hooajal 2015–16 mängis Klingberg KHL-i klubis Nižni Novgorodi Torpedo.

Alates hooajast 2016–17 on ta mänginud Šveitsi kõrgliiga klubis EV Zug. 2019. aastal võitis ta klubiga Šveitsi karikavõistlused ja 2021. aastal Šveitsi meistrifinaali.

2010. aastal võitis Klingberg Rootsi kuni 20-aastaste koondisega juunioride maailmameistrivõistlustel pronksmedali. 2017. aastal tuli ta Rootsi jäähokikoondisega maailmameistriks. Rootsi koondisse kuulus ta ka 2018. aasta taliolümpiamängudel.

Tema noorem vend John Klingberg on samuti jäähokimängija.

## Välislingid
* Carl Klingberg NHL.com lehel
* Carl Klingberg hockeyd.com lehel
Ikigai

***Ikigai*** (jaapani keeles 生き甲斐 'elamise põhjus') on jaapani kultuurist pärinev elufilosoofiline mõiste, mis koosneb kahest osast: *iki* (生き 'elu', 'elus') ja *kai* ehk *gai* (甲斐 'tulemus', 'tagajärg', 'vili', 'väärtus', 'kasu'), viidates elu mõttele, elamise põhjusele.

*Ikigai* õpetuste kohaselt tuleks kõigepealt üle vaadata oma mõtteviisid ja olukorrad. Tuleks küsida, (1) millised on mu parimad omadused, oskused ja võimed ning (2) kas mulle meeldiks neid kasutada. Seejärel tuleks küsida, (3) kas sellest oleks ka teistele kasu ning (4) kas ma võiksin sel puhul pälvida ka tasu. Need neli aspekti moodustavad *ikigai* elufilosoofia tuuma.

*Ikigai* on olnud jaapani kultuuris ammu tuntud mõiste, kuid populaarseks sai see tänu Mieko Kamiya 1966. aastal ilmunud raamatule "Elu mõttest" (生きがいについて, *ikigai ni tsuite*).

*Ikigai* elufilosoofiat on laialdaselt käsitletud ja kommenteeritud paljude autorite poolt.

## Viited

## Vaata ka

* Elufilosoofia
* Õnn
Linus Johansson

**Nils Linus Emmet Johansson** (sündinud 30. novembril 1992 Ljungbys) on Rootsi jäähokimängija, kes mängib keskründajana Rootsi kõrgliiga klubis Färjestad BK.

Ta alustas jäähoki mängimist Rootsi klubis IF Troja-Ljungby, mille meeskonnas debüteeris ta hooajal 2010–11 Rootsi esiliigas.

Hooajal 2011–12 mängis ta North American Hockey League'i klubis Topeka RoadRunners. Aastatel 2012–2014 mängis ta põhiliselt Rootsi tugevuselt kolmandas liigas. Hooajal 2014–15 mängis ta Norra kõrgliiga klubis Storhamar Dragons ja hooajal 2015–16 Rootsi esiliiga klubis Mora IK.

Rootsi kõrgliigas debüteeris Johansson hooajal 2016–17 Djurgårdensis meeskonnas. Aastatel 2018–2020 mängis ta Färjestadis.

Hooajal 2020–21 mängis Johansson KHL-is HK Sotši ja HK Nižnekamski Neftehimiki ridades.

2021. aasta mais naasis ta Färjestadi.

Rootsi jäähokikoondise koosseisus on Johansson osalenud Euro Hockey Touril.

## Viited

## Välislingid
* Linus Johansson hockeydb.com lehel
Joakim Nygård

**Johan Alvar Joakim Nygård** (sündinud 8. jaanuaril 1993 Stockholmis) on Rootsi jäähokimängija, kes mängib ründajana Rootsi kõrgliiga klubis Färjestad BK.

Färjestadiga liitus ta 2011. aastal. Klubi põhimeeskonnas debüteeris ta Rootsi kõrgliigas hooajal 2012–13. Hooajal 2013–14 jõudis ta Färjestadiga Rootsi meistrivõistlustel finaali, kus kaotati Skellefteåle. Hooajal 2018–19 tegi Nygård Rootsi kõrgliigas oma seni parima hooaja, kui lõi 21 väravat ja andis 14 väravasöötu.

2019. aasta mais sõlmis ta lepingu NHL-i klubiga Edmonton Oilers. Hooajal 2019–20 sai ta NHL-is 33 liigamänguga kirja kolm väravat ja kuus väravasöötu. Enne järgmise NHL-i algust mängis ta hooaja esimeses pooles laenul Färjestadis. Hooajal 2020–21 pääses ta Oilersi meeskonnas NHL-is väljakule üheksas mängus, kuid ei kogunud neis ühtegi resultatiivsuspunkti ning naasis 2021. aasta mais Färjestadi, kellega sõlmis kuueaastase lepingu.

Rootsi jäähokikoondise koosseisus on ta osalenud Euro Hockey Touril.

## Viited

## Välislingid
* Joakim Nygård NHL.com lehel
* Joakim Nygård hockeydb.com lehel
Kostabi (perekonnanimi)

**Kostabi** on eesti perekonnanimi.

2021. aasta 1. jaanuari seisuga oli Eestis perekonnanimi Kostabi 87 inimesel (40 mehel ja 47 naisel). Perekonnanimede levikult oli Kostabi meeste puhul 2778. ja naiste puhul 2523.
Nimi on levinuim Võru maakonnas, kus neid oli 10 000 elaniku kohta 3,39.

## Nime kandjaid
*Heino Kostabi, Eesti poliitik (1933–2021)
*Heino Kostabi, eesti muusikapedagoog (1921–1994)
*Ivar Kostabi, eesti ajakirjanik (1936–2021)
*Kalev Mark Kostabi, eesti päritolu ameerika kunstnik
*Lehti Kostabi, eesti tantsija ja koreograaf (1953–)
*Paul Kostabi, eesti päritolu USA muusik, muusikaprodutsent ja helitehnik

## Viited
Kose Huvikool

**Kose Huvikool** on haridusasutus Kose alevikus. Koolil on muusika-, kunsti-, spordi- ja tehnikaosakond. Huvikooli direktor on Kai Rei-Pikajago.

Huvikooli põhimäärus kinnitati 2019. aastal ja õppeasutus alustas tegevust 1. septembril 2020.

Kose Huvikooli asutamisega lõpetasid eraldi õppeasutustena tegevuse Kose Kunstikool, Kose Muusikakool ja Kose Spordikool. Need on nüüd vastavalt Kose Huvikooli kunstiosakond, muusikaosakond ja spordiosakond.

## Kunstiosakond

Kose Huvikooli kunstiosakond on Kose Kunstikooli õigusjärglane. Kose Kunstikooli alguseks loetakse 29. jaanuari 2000, kui Tiia Rodi ja Margit Mikk (Rodi) asutasid MTÜ Kose Kunstikeskus. 1. oktoobril 2011 avati Kosel aadressil Pikk tänav 15 lastele kolm kunstiõppe rühma ja õpetajatena asusid tööle Kadri Kangilaski, Valdek Alber ja Margit Mikk. Järgmistel aastatel rühmade arv suurenes ja 2003. aastal koliti ruumidesse aadressil Hariduse 2a. 2005. aastal sai kunstikool Haridusministeeriumilt loa tegutseda ametlikult huvikoolina.

## Muusikaosakond

Kose Huvikooli muusikaosakond on 1978. aastast tegutsenud Kose Muusikakooli õigusjärglane. Koolis saab õppida akordionit, klaverit, viiulit ja kitarri, aga ka puu- ja vaskpuhkpille.

Kose Huvikooli muusikaosakond tegutseb endise Kose Teeninduskooli majas aadressil Hariduse 2.

## Spordiosakond

## Tehnikaosakond
Tehnikaosakonnas saab õppida mh robootikat, mida õpetati varem alates 2015/2016. õppeaastast Kose Kunstikoolis.

## Viited

## Välislingid
* Koduleht
* Huvikooli Facebooki lehekülg
Westward Ho!

**Westward Ho!** on kuurortküla Bidefordi lähistel Devoni krahvkonnas Inglismaal. 

Küla on üks kahest asulast maailmas, mis kasutab nimes hüüumärki.

## Vaata ka
*Saint-Louis-du-Ha! Ha!

## Välislingid
Nicaragua revolutsioon

**Nicaragua revolutsioon** (hispaania keeles *Revolución Nicaragüense* või *Revolución Popular Sandinista*) oli periood Nicaragua ajaloos, mis hõlmab Somozade-vastase opositsiooni tõusu 1960. ja 1970. aastatel, Sandinista Rahvusliku Vabastusrinde (FSLN) diktatuurivastast kampaaniat aastatel 1978–1979, sellele järgnenud perioodi 1979–1990, kui FSLN proovis riiki juhtida, ning contrasõda FSLN-i valitsuse ja Ameerika Ühendriikide toel tegutsenud contrate vahel 1981–1990. Revolutsiooniaastad olid Nicaragua ajaloos ühed märkimisväärsemad ning riigist sai rahvusvaheliselt tuntud külma sõja varisõdade tanner.

Somozade kukutamine 1978–1979 toimus veriselt, ohvriterohke oli ka 1980. aastate contrasõda. Hukkus kümneid tuhandeid ning sõda oli rahvusvahelisel areenilgi vastuoluline teema. Julgeolekuolukorra ebastabiilsuse tõttu oli ebastabiilne ka poliitiline maastik ning üldine majanduslik olukord kehvenes ja valitsuse kontroll riigi üle vähenes. 1980. aastatel said nii vasakpoolne FSLN kui parempoolsed contrad külma sõja suurriikidelt suures mahus abi (vastavalt Nõukogude Liidult ja Ameerika Ühendriikidelt).

Rahuprotsess algas 1988. aastal Sapoá lepinguga. Contrasõda lõppes 1989. aastal Tela lepinguga, laiali saadeti nii FSLN-i kui contrate relvajõud. 1990. aasta valimistel kaotas FSLN enamuse ning sandinistid andsid võimu üle opositsioonile.

## Vaata ka
* Contrad
* Corinto (Nicaragua)
* Kuuba revolutsioon
* Daniel Ortega
* Räpane sõda
* Guatemala kodusõda
* Iraani-Contra afäär
* Revolutsioonilise Nicaragua seinamaalingud
* Rahvuskaart (Nicaragua)
* Nicaragua vs. Ameerika Ühendriigid
* El Salvadori kodusõda
* Under Fire (1983. aasta film)
* Ameerika Ühendriikide embargo Nicaragua vastu

## Viited

## Kirjandus
*Meiselas, Susan. *Nicaragua: June 1978 – July 1979*. Pantheon Books (New York City), 1981. First Edition.
*"Nicaragua: A People Aflame." *[[GEO (ajakiri)|GEO]]* (Volume 1 charter issue), 1979.
*Teixera, Ib. "Nicarágua: A Norte de um pais." *[[Manchete]]* (Rio de Janeiro). 7 July 1979.

## Välislingid
*Kongressi raamatukogu (Ameerika Ühendriigid), ''Country Study:Nicaragua'', especially Chapter 1, which is by Marisabel Brás. Retrieved November 2009.
*Louis Proyect, ''Nicaragua''. Retrieved November 2009.
*Nicaragua : Whose Side Are We On? from the Dean Peter Krogh Foreign Affairs Digital Archives
Šuhhovi torn

**Šuhhovi torn**, ka **Šabolovka torn** (vene keeles *Шуховская башня*) on metallist raadio- ja teletorn Moskvas (Danilovski rajoonis), Nõukogude ratsionalistliku stiili arhitektuurimälestis.

Šabolovka ažuurne koonusekujuline terastorn püstitati aastatel 1920–1922 vene inseneri Vladimir Šuhhovi (1853–1939) projekti järgi. Torni 40-meetrise diameetriga ja kolme meetri paksusega vundament rajati betoonist. Sõrestiktorni tarindus koosneb kuuest ruumilisest pöördhüperboloidpinnast (kuuest sektsioonist; iga sektsiooni kõrgus 25 m). Pärast alumise sektsiooni kokkupanekut maapinnal tehti ülemised alumise osa sees, tõsteti siis läbi valmis torni üles ja monteeriti paika. Torni monteerimisel ei kasutatud tellinguid ega tõstekraanasid. Sektsioonide ülestõstmist teostati polüspastide ja vintside abil.

Šabolovka torn ehitati põhiliselt karpterasprofiilidest.

## Realiseerimata projekt
Vladimir Šuhhovi koostatud torni esialgne projekt nägi ette 350 meetri kõrguse torni püstitamist, kuid sellise torni mass olnuks 2200 tonni. Sellist kogust metalli polnud riik võimeline välja käima. Šuhhov oli sunnitud välja töötama uue projekti. Lõpliku projekti (150-meetrine torn) järgi oli torni arvestuslik mass vaid 240 tonni.

## Telesaadete edastamine
1937. aasta lõpus algas eksperimentaalsete telesaadete edastamine Šabolovka tornist ja 1939. aasta märtsis alustas sealsamas lähedal tööd Moskva telekeskus.

## Viited
Ilo (eesnimi)

**Ilo** on mehe- ja naisenimi.

2021. aasta 1. jaanuari seisuga oli Eestis eesnimi 23 mehel ja 14 naisel. Nime kandja on keskmiselt 49 aasta vanune (mediaanvanus on 51), seejuures vanim Ilo oli üle 85-aastaste vanuserühmas ja noorim vanuserühmas 0–4. Kõige populaarsem on nimi vanuserühmas 50–54, kus neid on 10 000 elaniku kohta 0,72.

## Viited
Miihkali

**Miihkali** on soomepärane mehenimi, mis on Miikaeli kohalik mugandus.

## Nime kandjaid
* Mikko Miihkali Karvonen (1904–1979), vienakarjala-soome kirjanik
* Miihkali Perttunen (1815–1899), vienakarjala runolaulik
* Miihkali Teppo (sündinud 1992), soome jäähokimängija
Tekla Juniewicz

**Tekla Juniewicz** (10. juuni 1906 Krupske küla, Lvivi oblast, Ukraina – 19. august 2022 Gliwice) oli poola ülipikaealine.

Ta oli kogu Poola ajaloo vanim tõestatud sünniajaga ülipikaealine ning ühtlasi esimene Ukrainast pärit inimene, kes on elanud üle 115 aasta. Maailma läbi aegade vanimate inimeste edetabelis on ta 21. kohal. Surres oli tema vanus 116 aastat ja 70 päeva. 

Ta abiellus 1927. aastal kaevur Jan Juniewicziga (1884–1980).

Teklal on kaks tütart, viis lapselast, neli lapselapselast ja neli lapselapselapselast (4. lapselapselaps, Iga Tekla, sündis Tekla 115. sünnipäeval, 10. juunil 2021).

## Viited
Yanic Wildschut

**Yanic-Sonny Wildschut** (sündinud 1. novembril 1991 Amsterdamis) on Hollandi jalgpallur, kes mängib ääremängijana Bulgaaria kõrgliiga klubis Sofia CSKA.

Ta on mänginud Hollandi klubides FC Zwolle, VVV-Venlo, SC Heerenveen ja ADO Den Haag, Inglismaa liigasüsteemi klubides Wigan Athletic, Norwich City, Cardiff City ja Bolton Wanderers, Iisraeli kõrgliiga klubis Maccabi Haifa ning alates 2021. aasta juunist Sofia CSKA-s.

Hooajal 2015–16 võitis Wildschut Wigan Athleticuga Inglismaa tugevuselt kolmanda liiga ja samal hooajal valiti ta ka liiga sümboolsesse koosseisu. Hooajal 2020–21 tuli ta Maccabi Haifaga Iisraeli meistriks.

Aastatel 2012–2013 mängis Wildschut Hollandi kuni 21-aastaste koondises.

Ta on Suriname päritolu.

## Viited
Thomas Lam

**Thomas Anton Rudolph Lam** (sündinud 18. detsembril 1993 Amsterdamis) on Soome-Hollandi jalgpallur, kes mängib keskkaitsja või kaitsva poolkaitsjana Austraalia kõrgliigaklubis Melbourne City ja Soome jalgpallikoondises.

Lam sündis ja kasvas üles Hollandis. Tema ema on soomlanna ja isa hollandlane. 2005. aastal liitus ta AZ Alkmaari noorteakadeemiaga, debüteerides hooajal 2012–13 Hollandi kõrgliigas.

Aastatel 2014–2016 mängis ta Hollandi kõrgliigaklubis PEC Zwolle. 2016. aasta juulis siirdus ta Inglismaa esiliigaklubisse Nottingham Forest. Hooajal 2017–2018 oli ta Nottingham Forestist laenul Hollandi kõrgliigaklubis FC Twente. Aastatel 2018–2021 mängis ta taas PEC Zwolles. 2021. aasta augustis sõlmis ta lepingu Bulgaaria kõrgliigaklubiga Sofia CSKA, kus mängis ühe hooaja.

2022. aasta augustis sõlmis ta kaheaastase lepingu Melbourne Cityga.

Aastatel 2009–2014 mängis Lam Soome noortekoondistes. Soome jalgpallikoondises debüteeris ta 9. juunil 2015 mängus Eesti vastu. Ta kuulus Soome koondisse 2021. aasta Euroopa meistrivõistlustel.

## Saavutused
;AZ Alkmaar
*KNVB beker: 2012–13
;PEC Zwolle
*Johan Cruijff Schaal: 2014

## Viited
Jānis Maizītis

**Jānis Maizītis** (18. juuli 1961 Cēsis – 11. november 2021) oli Läti jurist. Ta oli aastatel 2000–2010 Läti peaprokurör. Aastatel 2013–2021 oli ta Konstitutsioonikaitse Büroo direktor.

Ta sündis aastal 1961 Cēsises. Ta lõpetas aastal 1984 Läti Riikliku Ülikooli õigusteaduskonna.

Ta oli aastatel 2000–2010 Läti peaprokurör. Aastatel 2010–2011 oli ta Läti justiitsministri nõunik. Aastatel 2011–2013 oli ta Läti presidendi Andris Bērziņši nõunik riikliku julgeoleku alal ja riikliku julgeolekunõukogu sekretär.

Aastatel 2013–2021 oli ta Konstitutsioonikaitse Büroo direktor.

## Isiklikku
Ta on olnud abielus Läti Rahvusooperi direktori Gundega Maizītega (abielu lahutati 2016. aastal). Lisaks oma emakeelele läti keelele rääkis ta ka vene, saksa ja inglise keelt. Vabal ajal tegeles ta ujumise, suusatamise ja õlletopside kogumisega. Ta elas Cēsise lähedal.
Leningrad T-2

**Televiisor Leningrad T-2** (vene keeles *телевизор "Ленинград Т-2"<nowiki/>*) oli Nõukogude Liidus 1940. aastate teises pooles välja töötatud mustvalge televiisor. Sellega oli võimalik ka raadiot kuulata.

Kineskoopteleri Leningrad T-2 seeriatootmist alustati 1948. aastal raadiotehnilise aparatuuri tehastes, mis asusid Leningradis ja Ida-Saksamaal Radebergis (teistel andmetel märgitakse alustamisaastana 1949. aastat). Tootmine lõpetati 1954. aastal. 

Seadme korpuse gabariidid olid 780 х 400 х 460 mm ja kaal 52 kg.

Leningrad T-2 toodeti kokku umbes 6000 eksemplari.

## Vaata ka
*Televiisor KVN-49

## Viited
Antônia da Santa Cruz

**Antônia da Santa Cruz** (10. juuni 1905 Bahia – 23. jaanuar 2022) oli Brasiilia ülipikaealine.

Tal on 11 last, 68 lapselast ja 110 lapselapselast.

## Viited
Toni Rajala

**Toni Rajala** (sündinud 29. märtsil 1991 Parkanos) on Soome jäähokimängija, kes mängib Šveitsi kõrgliigaklubis EHC Biel ründajana paremäärel.

Ta alustas jäähoki mängimist Soome klubis Tampere Ilves, debüteerides Soome kõrgliigas hooajal 2008–09.

2009. aastal valis Edmonton Oilers ta NHL-i ''draft''is 101. valikuna. Põhja-Ameerikas on Rajala mänginud hooajal 2009–10 Western Hockey League'i klubis Brandon Wheat Kings ning hooajal 2012–13 ECHL-i klubis Stockton Thunder ja American Hockey League'i klubis Oklahoma City Barons. Wheat Kingsis mängides pälvis ta Memorial Cup'i kõige spordimehelikumale mängijale antava George Parsons Trophy.

Hooajal 2013–14 mängis ta Rootsi kõrgliigaklubis HV71, hooaja 2014–15 esimeses pooles KHL-i klubis HK Jugra ning hooaja teises pooles Rootsi klubis Färjestad BK. Hooajal 2015–16 mängis ta Rootsi kõrgliigas Luleå HF-i ridades.

Alates hooajast 2016–17	on Rajala mänginu Bielis.

2009. aastal võitis Rajala Soome kuni 18-aastaste koondisega juunioride maailmameistrivõistlustel pronksmedali. Ta oli turniiril resultatiivseim mängija (10+9). Soome jäähokikoondisega on ta tulnud 2022. aastal olümpiavõitjaks ning 2019. ja 2022. aastal maailmameistriks.

## Välislingid
* Toni Rajala hockeydb.com lehel
Valtteri Filppula

**Valtteri Filppula** (sündinud 20. märtsil 1984 Vantaas) on Soome jäähokimängija, kes mängib keskründajana Šveitsi kõrgliigaklubis Genève-Servette HC.

Ta alustas jäähoki mängimist Soome klubis Jokerit, debüteerides Soome kõrgliigas hooajal 2003–04.

2002. aastal valis Detroit Red Wings ta NHL-i ''draft''is 95. valikuna. Red Wingsi meeskonnas debüteeris ta NHL-is hooajal 2005–06, Red Wingsi põhikoosseisu kuulus ta alates järgmisest hooajast. Red Wingsi meeskonnas mängis ta kuni hooaja 2012–13 lõpuni. 2008. aastal võitis ta Red Wingsiga Stanley karika. Filppula kõige resultatiivsem hooaeg NHL-is oli 2011–12 (23+43).

Aastatel 2013–2017 mängis ta Tampa Bay Lightningis. 2017. aasta märtsis siirdus ta Philadelphia Flyersi. Hooajal 2018–19 mängis ta New York Islandersis ja aastatel 2019–2021 taas Red Wingsis.

2021. aasta augustis sõlmis ta lepingu Genève-Servette'iga. 2023. aastal tuli ta klubiga Šveitsi meistriks ja võitis 2024. aastal jäähoki Meistrite Liiga.

Aastatel 2003 ja 2004 võitis Filppula Soome kuni 20-aastaste koondisega juunioride maailmameistrivõistlustel pronksmedali. 2010. aasta taliolümpiamängude jäähokiturniiril võitis ta pronksmedali Soome jäähokikoondise koosseisus. 2022. aastal tuli ta Soome koondisega olümpiavõitjaks ja maailmameistriks.

Filppula on ainus soomlane, kes on tulnud jäähokis olümpiavõitjaks ja maailmameistriks ning võitis Stanley karika.

2022. aasta taliolümpiamängude avatseremoonial oli Filppula Soome lipukandja.

Tema vanem vend Ilari Filppula on samuti jäähokimängija.

## Viited

## Välislingid

* Valtteri Filppula NHL.com lehel
* Valtteri Filppula hockeydb.com lehel
Cyber Monday

**Cyber Monday** (otsetõlkes 'küberesmaspäev') on ostupäev, mida tähistatakse esmaspäeval pärast Black Friday nädalavahetust. Siis on pakkumised toodetele, eriti veebipoodides, soodsad. Kampaania pärineb Ameerika Ühendriikidest, kust see on viimastel aastatel levinud üle maailma.

## Vaata ka
*Black Friday
Capri maastik (Konrad Mägi)

**"Capri maastik"** on kunstnik Konrad Mäe maal aastatest 1922–1923.

## Taust
1920. aastate alguses võttis Mägi ette pikema reisi Euroopas, plaanides reisida läbi Berliini Itaaliasse. Ta viibis välismaal 1921. aasta oktoobrist 1922. aasta sügiseni. Capri saarele jõudis ta 1922. aasta märtsi alguses ja jäi sinna umbes kuuks ajaks. Capril valmis Konrad Mäel kümmekond maali. Tema looming oli võtnud suuna maastikumaali suunas juba enne välisreisi ja Itaalia-teemaliste maalidega saabus tema loomingusse uus ajajärk. Itaalias maalitud või hiljem ateljees muljete põhjal valminud maalides on näha rahunemist ja maalilisemate väljendusvahendite kasutuselevõttu (sõjad, revolutsioonid ja raskused kunstikooli Pallas asutamisel olid toonud tema loomingusse ärevaid ja pingelisi meeleolusid).

## Müük oksjonitel
2004. aasta aprillis toimunud oksjonil maksti maali eest miljon krooni (63 911 eurot) ja 25. septembril 2007 Haus Galeriis toimunud oksjonil müüdi teos 2 miljoni krooni eest (127 823 eurot), mis oli sel ajal uus Eesti rekord. Kõige kallimalt müüdud Eesti maalide edetabelis hoiab "Capri maastik" neljandat kohta.

## Viited
Capri maastik

**"Capri maastik"** on mitme Eesti maalikunstniku maali pealkiri:
* "Capri maastik" (Ants Laikmaa, 1910);
* "Capri maastik" (Konrad Mägi, 1922–1923).
Anna kirikuaed

**Anna kirikuaed** on kalmistu Anna kihelkonnas Järvamaal, tänapäevase haldusjaotuse järgi Anna külas Paide linnas Järva maakonnas.

## Kirjeldus
Kirikuaed ümbritseb Anna kirikut, see on enam-vähem ruudukujuline küljepikkusega umbes 70 meetrit ning selle pindala on 0,47 hektarit.

Ümbrismüür on eraldi kultuurimälestis.

Aiast läänes, loodes ja põhjas paikneb Anna kalmistu. Kirikuaed on kalmistuga ühine kultuurimälestis ning nende kaitsevöönd on ühine kirikuaia ümbrismüüri ja kirikuga.

## Ajalugu
Kirikuaed rajati samal ajal uue kiriku ehitamisega 18. sajandi lõpul.

## Pilte

Anna kirik.JPG|Anna kirikuaed vaadatuna aia kagunurgast.Foto: 23. aprill 2012
Anna kirik1.jpg|Vaade kirikuaia piirdemüürile, taga on Anna kiriku lõunakülg.Foto: Ivar Leidus, 9. mai 2012
Anna kirik2.jpg|Vaade kalmistul kiriku lääneosale. Vahepeal on kirikuaia piirdemüür.Foto: Ivar Leidus, 9. mai 2012
Anna kirik2.jpg.Foto: Ivar Leidus, 9. mai 2012
Anna kirikuaia piirdemüür.jpg|Kirikuaia piirdemüür.Foto: Ivar Leidus, 9. mai 2012
Anna kirik varahommikul 06.JPG|Kirikuaia piirdemüür üle Tallinna–Tartu maantee.Foto: Ivo Kruusamägi, 17. august 2014
Anna kirikuaia piirdemüür 2014.JPG|Kirikuaia piirdemüür.Foto: Ivo Kruusamägi, 17. august 2014


## Viited

## Välislingid
*
Louis Margueron

**Louis Joseph Margueron** (26. jaanuar 1851 Chabeuil, Drôme'i departemang – 30. detsember 1917 Pariis) oli prantsuse sõjaväelane (brigaadikindral) ja sõjaajaloolane.

Arhiiviandemete põhjal avaldas Margueron Napoleoni 1812. aasta sõjakäiku Venemaale käsitleva neljaköitelise "Campagne de Russie". Selle esimene köide "Campagne de Russie. Première partie, Préliminaires de la campagne de Russie, ses causes, sa préparation, organisation de l'armée du 1er janvier 1810 au 31 janvier 1812" ilmus Pariisis 1897. aastal. 

## Viited

## Välislingid
*Louis Margueroni raamatud Amazonis. amazon.com
Joosep Kaasik

**Joosep Kaasik** (sündinud 14. aprillil 1973) on eesti riigiametnik ja endine politseiametnik, alates 20. novembrist 2023 töötab Siseministeeriumi sisejulgeoleku asekantslerina.  

## Haridus

*1979 -1988 Sauga Põhikool (https://www.saugakool.ee/alumnus)
*1992–1993 õppis Paikuse Politseikoolis (vanemametniku kvalifikatsioon)
*1997–2001 õppis Eesti Riigikaitse Akadeemias / Sisekaitseakadeemia Politseikolledžis (kaugõppes) politsei erialal
*2002–2005 õppis Sisekaitseakadeemias / Tallinna Tehnikaülikooli magistriõppes (haldusjuhtimine), sai magistrikraadi (MPA)
*2017 sai magistrikraadi CEPOLi õppeprogrammis
*2019 lõpetas Tallinna Tehnikaülikooli digimuutuste erialal magistriõppes *cum laude*.

## Töökäik

*2021–2023 Põhja Politseiprefektuuri prefekt
*2017–2021 Tallinna Tehnikaülikooli administratsioonidirektor
*2013–2017  Politsei- ja Piirivalveameti peadirektori asetäitja
*2010–2013 Politsei- ja Piirivalveameti korrakaitsepolitseiosakond, arendusbüroo koordinatsioonitalituse juht
*2008–2010 Euroopa Liidu politseimissioon Bosnias ja Hertsegoviinas, Tuzla Regiooni nõunike meeskonna asejuht ja juht
*2004–2008 Lääne Politseiprefektuur, korrakaitseosakonna politseidirektor 
*Veebruar–detsember 2003 Tallinna Politseiprefektuur, Lõuna politseiosakonna ülemkomissar
*2001–2003 Tallinna Politseiprefektuur, Põhja politseiosakonna korrakaitsetalituse komissar
*1991–2001 Pärnu Politseiprefektuur: ametikohad nooreminspektorist kuni politseivaneminspektorini (liikluspolitsei, välipolitsei, korrapidamistalitus)

## Viited
Johann Ludwig Urban Blesson

**Johann Ludwig Urban Blesson** (27. mai 1790 Berliin – 20. jaanuar 1861 Berliin) oli Preisi sõjaajaloolane, sõjaväeinsener (major) ja literaat. 

Mäeinseneri haridusega Blesson teenis sõjaväes kuni 1830. aastani. Läks erru majori auastmes. 1830. aastatel huvitus pensionikindlustuse temaatikast ja 1839. aastal asutas kindlustusfirma, mida juhtis kuni oma elu lõpuni. 

Blesson tegutses viljaka literaadina. Kirjutas muu hulgas mitu sõjateoreetilist teost. Tõlkis 1824. aastal Georges de Chambray kaheköitelise "Histoire de l'Expédition de Russie" saksa keelde. Samal aastal ilmus ka ta enda Napoleoni 1812. aasta sõjakäiku Venemaale käsitlev teos "Der Feldzug in Rußland 1812".

## Teoseid
* *Beitrag zur Geschichte des Festungskrieges in Frankreich 1815*. (1818)
* *Histoire de la Guerre des Alliés contre la France*. (1822)
* *Feldbefestigungskunst*. (1825)
* *Der Feldzug in Rußland 1812*. (1824)
* *Die Fortification für alle Waffen*. (1825)
* *Übersicht der Belagerungskunst*. (1827)
* *Lehre vom graphischen Defilement*. (1828)
* *Geschichte der großen Befestigungskunst*. (1830)
* *Traité de la guerre contre les Turcs*. (1830)
* *Suum cuique*. (1850)
* *Betrachtungen über Gegenstände der Kriegsphilosophie*. (1835)
* *Gewerbefreiheit und Gewerbeordnung*. (1832)
* *Rentenversicherungs-Anstalten in ihrer Bedeutung für die Mit- und Nachwelt*. (1840)
* *Die Bewässerung Berlins*. (1843)
* *Priester, Jurist und Soldat*. (1851)

### Tõlked saksa keelde
*Georges de Chambray. *Napoleon's Feldzug in Rußland 1812*. (1824)
Kauba Pank

AS **Kauba Pank** oli 1920–1940 Eestis tegutsenud pank. 

AS Kauba Panga põhikiri registreeriti 15. aprillil 1920. Pank natsionaliseeriti pärast Nõukogude võimu kehtestamist 1940. aastal.

A.-s. Kauba Pank alustas tegevust Tartu Vastastikuse Krediit-Ühisusena 1905. aastal. Määravaks põhimõtteks rahaasutise tegevuses kujunes otsekohe eestlaste oma ürituste ja ettevõtete finantseerimine. Krediit-Ühisus toetas tõhusalt (umbes 35 000 rublaga) Vanemuise uue teatrimaja ehitamist küll laenude, küll toetuste näol. Krediit-ühisusest sai alguse Tartu Eesti Majanduse Ühisuse asutamine ja ka Kindlustuselts "Eesti". 

1940. aastal oli Panga esimees Elmar Kiipus ning juhatuse liikmed Rudolf Ambre ja Gustav Roht, juhatuse liikme asemikud olid K. Koppel ja J. Maasik. Nõukogu liikmed olid Aleksander Keiss, K. Ennus, A. Kook, J. Maasik, prof. A. Paldrok, A. Peedel, Oskar Rütli, A. Silvere ja E. Sulg.

## Viited

## Välislingid
*Tartu Wastastikuse Krediit-Ühisuse äriseis 31. detsembril 1919 a., Riigi Teataja, nr. 129-130, 27. august 1920
*A.-S. Kauba Pank homme 35-a., Postimees (1886-1944), nr. 70, 13. märts 1940
Gabriel Mercado

**Gabriel Iván Mercado** (sündinud 18. märtsil 1987 Puerto Madrynis) on Argentina jalgpallur, kes mängib kaitsjana Brasiilia kõrgliiga klubis Internacional. Ta on tavaliselt paremkaitsja, kuid võib mängida ka keskkaitsjana.

Ta alustas klubikarjääri Argentina klubis Racing Club, debüteerides klubi põhimeeskonnas 2006. aastal. Aastatel 2010–2012 mängis ta Argentina kõrgliiga klubis Estudiantes ja 2012–2016 River Plate'is. Argentina meistriks tuli ta nii Estudiantese (2010) kui ka River Plate'iga (2014). Lisaks võiti ta River Plate'iga muuhulgas Copa Libertadorese, Copa Sudamericana ja Recopa Sudamericana.

Aastatel 2016–2019 mängis ta Hispaania kõrgliiga klubis Sevilla ja 2019–2021 Katari kõrgliiga klubis Al-Rayyan. 2021. aasta juulis sõlmis ta pooleteise aasta pikkuse lepingu Internacionaliga.

2007. aastal tuli Mercado Argentina kuni 20-aastaste koondisega juunioride maailmameistriks. Argentina jalgpallikoondises debüteeris ta 10. veebruaril 2010 mängus Jamaica vastu. Koondisekarjääri esimese värava lõi ta 24. märtsil 2016 MM-i valikmängus Tšiili vastu. 2018. aasta maailmameistrivõistluste kaheksandikfinaalis 30. juunil lõi ta värava Prantsusmaa vastu.

## Saavutused
;Estudiantes
*Argentina Primera División: 2010 Apertura
;River Plate
*Argentina Primera División: Torneo Final 2014
*Copa Campeonato: 2013–14
*Copa Sudamericana: 2014
*Recopa Sudamericana: 2015
*Copa Libertadores: 2015
*Copa Suruga Bank: 2015
*Copa Argentina: 2016

## Viited

## Välislingid
Mitsuru Ushijima

**Mitsuru Ushijima** (jaapani keeles 牛島 満 *Ushijima Mitsuru*; 31. juuli 1887 Kagoshima – 22. juuni 1945 Okinawa) oli Jaapani kindral, kes teenis Teise Hiina-Jaapani sõja ja Teise maailmasõja ajal. Ta oli sõja lõpufaasis Okinawa lahingus võidelnud 32. armee komandör. Ushijima väed said lüüa ja lahingu lõpus sooritas ta harakiri.

Ta sündis aastal 1887 Kagoshimas Kyūshū saarel. Aastal 1908 lõpetas ta Jaapani Imperaatorliku armee Sõjaväeakadeemia.
Jerzy Kosiński

**Jerzy Nikodem Kosiński** (sünninimi **Józef Lewinkopf**; 14. juuni 1933 Łódź – 3. mai 1991 New York) oli juudi rahvusest Poola – Ameerika Ühendriikide kirjanik.

Ta sündis Łódźis juudi perekonnas. Vahetult enne Teist maailmasõda muutis ta isa oma perekonna nime Lewinkopfist Kosińskiks. Teise maailmasõja aastad veetis ta Sandomierzis ja Dąbrowa Rzeczycka külas. Pärast sõda, aastatel 1946–1947, elas Jelenia Góras. Aastatel 1950–1956 oli ta talviti suusainstruktor Zakopanes, suved veetis Międzyzdrojes. Ta õppis Łódźi ülikoolis sotsioloogiat, seejärel oli ta assistent Poola Teaduste Akadeemia ajaloo ja sotsioloogia instituudis.
Ádám Lang

**Ádám Lang** (sündinud 17. jaanuaril 1993 Veszprémis) on Ungari jalgpallur, kes mängib keskkaitsjana Küprose kõrgliiga klubis Omonia ja Ungari jalgpallikoondises.

Ta alustas klubikarjääri kodulinna klubis FC Veszprém. Ungari kõrgliigas debüteeris ta hooajal 2012–13 Győri meeskonnas ning tuli samal hooajal klubiga Ungari meistriks. Aastatel 2015–2016 mängis ta Ungari kõrgliiga klubis Videoton.

2016. aasta septembris liitus ta Prantsusmaa kõrgliiga klubiga Dijon. Hooaja 2017–18 teises pooles oli ta Dijonist laenul Prantsusmaa esiliiga klubis Nancy. Hooajal 2018–2019 mängis ta Rumeenia klubis CFR Cluj ning tuli samal hooajal klubiga Rumeenia meistriks. Alates hooajast 2019–20 on ta mänginud Omonias.

Ungari jalgpallikoondises debüteeris Lang 22. mail 2014 sõprusmängus Taani vastu. Koondisekarjääri esimese värava lõi ta 13. novembril 2016 MM-i valikmängus Andorra vastu. Ungari koondisse on ta kuulunud 2016. ja 2021. aasta Euroopa meistrivõistlustel.

## Saavutused
;Győr
*Nemzeti Bajnokság I: 2012–13
*Szuperkupa: 2013
*Ungari karikas: Teine koht 2012–13
;Videoton
*Szuperkupa: Teine koht 2015
;CFR Cluj
*Liga I: 2018–19
*Supercupa României: 2018
;Omonia
*Küprose kõrgliiga: 2020–21
Dominik Szoboszlai

**Dominik Szoboszlai** (sündinud 25. oktoobril 2000 Székesfehérváris) on Ungari jalgpallur, kes mängib poolkaitsjana Inglise kõrgliiga klubis Liverpool ja Ungari jalgpallikoondises.

Szoboszlai kuulus noorena Ungari klubide noorteakadeemiatesse. Hooajal 2017–18 debüteeris ta Austria esiliigas Salzburgi Red Bulli noorteklubis FC Liefering, millega oli liitunud juba aasta varem. Hooajal 2017–18	jäi tema arvele Ungari kõrgliigas kümme väravat. Salzburgi Red Bulli meeskonnas debüteeris ta 2018. aasta mais ja lõi esimese liigavärava 2019. aasta märtsis mängus Innsbrucki Wackeri vastu. Hooajal 2019–20 lõi Szoboszlai Ungari kõrgliigas üheksa väravat ja andis 14 väravasöötu ning valiti liiga hooaja parimaks mängijaks.

2020. aasta detsembris sõlmis ta nelja ja poole aasta pikkuse lepingu RB Leipzigiga. Üleminekusumma oli 20 miljonit eurot, mis tegi Szoboszlaist Ungari läbi aegade kallima jalgpalluri. Vigastuse tõttu ei saanud ta hooaja 2020–21 teises pooles mängida. Leipzigi meeskonnas debüteeris ta 7. augustil 2021 Saksamaa karikavõistluste kohtumises SV Sandhauseni vastu, kus ta sekkus mängu 78. minutil ja lõi kolm minutit hiljem värava. Saksamaa kõrgliigas debüteeris ta 15. augustil mängus Mainzi vastu ja lõi kaks esimest väravat 20. augustil mängus VfB Stuttgarti vastu.

Suvel 2023 osteti ta 70 miljoni euro eest Liverpooli.

Ungari jalgpallikoondises debüteeris Szoboszlai 21. märtsil 2019 EM-i valikmängus Slovakkia vastu. Koondisekarjääri esimese värava lõi ta sama aasta 9. septembril, kui kohtuti taas Slovakkiaga.

Szoboszlai valiti Ungari aasta meessportlaseks 2020.

## Viited

## Saavutused
;Red Bull Salzburg
*Austria Bundesliga: 2018–19, 2019–20, 2020–21
*Austria karikas: 2018–19, 2019–20, 2020–21
Põllupidajate Ühispank

**Põllupidajate Ühispank**) oli 1925. aastal asutatud pank. 

Põllupidajate Ühispank asutati 1925. aastal Tallinnaga majanduslikult ja territoriaalselt ühenduses olevate põllupidajate teenindamiseks. 

Esimese tegevussaasta lõpul oli panga liikmete arv 343, teise tegevusaasta esimesel veerandil tõusis aga liikmete arv juba 500 ning 1930. aastaks 1300 peale. Liikmeks võeti ainult kinnisvaraomanikke, talupidajaid ja majaomanikke, kes liikmeks astudes ka vastutuse andsid panga kohustuste eest. Pank vahendas riiklikke laene, Põllupidajate Ühispank andis oma piirkonnas välja kalanduse, seemnevilja, ikalduse, asunikkude inventari, peekonsigade kasvatamise edendamise laene. 1926. aastal saavutas ühispank 113 miljoni margase käibe.

1927. aastal oli Panga juhatuses: Rudolf Kuris (esimees), Rudolf Penno ja Johannes Veske asjaajaja, panga nõukogus: Tõnis Kalbus (esimees), Johannes Zimmermann, B. Oja, O. Tomson, J. Loosalu, G. Voitka ja A. Jõgi.

1930. aastal olid  panga nõukogus: esimees Joh. Lehtmann, liikmed Theodor Pool, K. Soonberg, K. Reimann, J. Klaar, J. Loosalu, A. Seimann, Joh. Depman. Juhatuses: esimees Rudolf Kuris, liikmed  Rudolf Penno, Joh. Weske, kelledest viimane oli olnud tegelikuks juhatajaks panga asutamisest saadik.
## Vaata ka
*Ühistegelik Kindlustusselts Talu
## Viited
Bakov nad Jizerou

**Bakov nad Jizerou** (saksa keeles *Backofen an der Iser*) on linn Tšehhis Kesk-Tšehhi maakonnas Mladá Boleslavi ringkonnas. Bakov nad Jizerou asub Mladá Boleslavist ligi 8 km põhjas ja Praha kesklinnast umbes 55 km kirdes.

Asulat on esmamainitud 1345. aastal. Linnaks sai Bakov 1497. aastal. Kolmekümneaastase sõja tegid rootslased 22. mail 1643 linna maatasa. Raudteeühenduse sai Bakov 1865. aastal. 1. jaanuaril 1966 sai Bakov nad Jizerou vahepeal kaotatud linnaõigused tagasi.

## Viited
Úpice

**Úpice** (saksa keeles *Eipel*) on linn Tšehhis Hradec Králové maakonnas Trutnovi ringkonnas. Úpice asub Úpa jõe ääres, Poola piirist natuke vähem kui 10 km kaugusel, Trutnovist ligikaudu 9 km kagus ja Hradec Královést umbes 36 km põhjaloodes.

Úpicet on esmamainitud 1359. aastal.

Úpices elasid lapsepõlves kirjanik Karel Čapek ja kunstnik ning illustraator Josef Čapek.

## Viited
Tanvald

**Tanvald** (saksa keeles *Tannwald*) on linn Tšehhis Libereci maakonnas Jablonec nad Nisou ringkonnas. Tanvald asub Poola piirist 6,5 km kaugusel, Jablonec nad Nisoust 10 km ja Liberecist ligikaudu 23 km idas.

Tanvaldi on esmamainitud 1586. aastal. Alevi staatuse sai Tanvald 1895. aastal ja linnaõigused 1905. aastal.

## Viited
Põllumajandus- ja Toiduamet

**Põllumajandus- ja Toiduamet** (lühend **PTA**) on Regionaal- ja Põllumajandusministeeriumi haldusalasse kuuluv riigiamet.

Ameti vastutusvaldkonnad on taimekaitse, taimetervis, sordikaitse, seeme ja paljundusmaterjal, mahepõllumajandus, geneetiliselt muundatud põllukultuuride käitlemine, väetised ja aiandustooted ehk puu- ja köögiviljad ning tuulekaera tõrjeabinõude rakendamine. Samuti toiduohutus, veterinaartegevus, söödaohutus, põllumajandusloomade aretus, turukorraldus, mahepõllumajandus, loomakaitse ning kutseline kalapüük.

Ameti peadirektor on Raimo Heinam.

Põllumajandus- ja Toiduamet moodustati 1. jaanuaril 2021 Põllumajandusameti ning Veterinaar- ja Toiduameti ühendamisel. Ametite ühendamine oli osa riigivalitsemise reformist, mille eesmärgiks oli muuta riigiülesannete täitmise mõjusamaks ja tõhusamaks.

## Struktuur
Põllumajandus- ja Toiduameti struktuuris on keskasutus ja neli regiooni, mis ühendavad esindusi maakondades.

* Ida regioon: Ida-Viru, Jõgeva, Järva ja Lääne-Viru maakond.
* Lõuna regioon: Põlva, Tartu, Valga, Viljandi ja Võru maakond.
* Lääne regioon: Hiiu, Lääne, Pärnu ja Saare maakond.
* Põhja regioon: Harju ja Rapla maakond.

## Viited

## Välislingid
* Koduleht
Kadrioru staadioni kergejõustiku harjutusväljak

**Kadrioru staadioni kergejõustiku harjutusväljak** on Kadrioru staadioni juurde kuuluv 300 meetri pikkuse jooksuringiga väike staadion, mida kasutavad sportlased soojenduse tegemiseks ja seal korraldatakse ka väikevõistlusi. Harjutusväljak on kohaks ka ümbruskondsete koolide spordipäevade läbiviimiseks (näiteks Sikupilli Keskkool, Kadrioru Saksa Gümnaasium, J. Westholmi Gümnaasium).

Harjutusväljaku jooksurada on kolme (sirgetel nelja) rajaga, seal on ka kaugus-, kolmik-, kõrgus- ja teivashüppesektorid, odaviskerada, kettaheite- ja kuulitõukeplatvormid.

## Viited
Dmitri Buturlin

**Dmitri Petrovitš Buturlin** (vene keeles *Дмитрий Петрович Бутурлин*; 11. mai (vkj 30. aprill) 1790 Peterburi – 21. oktoober (vkj 9. oktoober) 1849 Peterburi) oli Venemaa Keisririigi riigitegelane, sõjaväelane (kindralmajor) ja sõjaajaloolane, tõeline salanõunik (1847).

Aadlisoost pärit Dmitri Buturlin võttis osa 1812. aasta isamaasõjast ja Kuuenda koalitsiooni sõjast (1813–1814). 1823. aastal teenis koloneli auastmes Prantsuse armees, osales Prantsuse-Hispaania sõjas. 

Jaanuaris 1824 ülendati  Buturlin kindralmajoriks ja märtsis 1824 arvati keisri kaaskonda. Vene-Türgi sõjas (1828–1829) täitis kindralkortermeistri kohuseid. 1830. aastal läks sõjaväeteenistusest erru. 

Buturlin määrati 1833. aastal senaatoriks ja 1840. aastal Riiginõukogu liikmeks. 

## Ajalooalased tööd
Buturlin on mitmete sõjaajalugu käsitlevate teoste autor, sealhulgas talle kuulub 1812. aasta isamaasõja sündmuste ofitsioosne esitus. Enamik neist teostest on kirjutatud prantsuse keeles, hiljem tõlgitud vene keelde. Buturlini teosed sisaldavad rikkalikku faktilist materjali, mida ajaloolased kasutavad siiani.

## Tunnustus
### Välisriikide autasud
* Püha Louis' Kuningliku Sõjalise Ordu rüütli klassi orden 
* Auleegioni komandöri klassi orden

## Teoseid
**Relation de la campagne de 1799 en Italie*. (1810)
**Tableau de la campagne de 1813 en Allemagne*. (1815)
**Événements militaires de la dernière guerre en Espagne*. (1817)
**Военная история походов россиян в XVIII столетии*. Пер. с франц. Ч. 1–3. Спб. (1819–1823) https://runivers.ru/lib/book7594/391760/
**История нашествия императора Наполеона на Россию в 1812 году*. Пер. с франц. Изд. 2-е. Ч. 1—2. Спб. (1837–1838)

## Viited

## Välislingid
Saratovi ülikool

**Tšernõševski-nimeline Saratovi Rahvuslik Riiklik Uurimisülikool** (vene keeles *Саратовский национальный исследовательский государственный университет имени Н. Г. Чернышевского*) on rahvusliku uurimisülikooli staatusega ülikool Venemaal Saratovis. 

Saratovi ülikooli eelkäija oli Keiserlik Nikolai Ülikool, mis asutati Saratovis 1909. aastal ja eksisteeris kuni 1917. aastani. 1923. aastal nimetati ülikool Nikolai Tšernõševski auks **Tšernõševski-nimeliseks Saratovi Riiklikuks Ülikooliks**. 

2010. aastal sai ülikool rahvusliku uurimisülikooli staatuse.

## Välislingid
*
*Koduleht
Venemaa sõjateaduste akadeemia

**Sõjateaduste Akadeemia** (vene keeles *Академия военных наук*) on Venemaa Föderatsiooni teadusuurimise suunitlusega valitsusväline organisatsioon, sõjateaduste akadeemia.

Sõjateaduste Akadeemia asutati 1994. aastal Moskvas. Veebruaris 1995 kiitis selle initsiatiivi heaks Venemaa president Boriss Jeltsin.

Akadeemia president selle asutamisest kuni oma surmani (2019) oli armeekindral Muhmat Garejev (1992. aastast erukindral). 

Jaanuaris 2021 valis akadeemia üldkogu ühehäälselt uueks presidendiks akadeemia auliikme, Venemaa Föderatsiooni Relvajõudude Kindralstaabi ülema armeekindral Valeri Gerassimovi.

## Liikmeskond
Sõjateaduste Akadeemia valib tegev-, korrespondent- ja auliikmeid ning akadeemiaprofessoreid. 2005. aasta seisuga oli akadeemias 584 tegevliiget, 270 korrespondentliiget, 38 auliiget ja 1254 akadeemiaprofessorit.

2020. aastal oli liikmeid kokku umbes 3300.

## Viited

## Välislingid
*Koduleht
Christian Djoos

**Olov Christian Djoos** (sündinud 6. augustil 1994 Göteborgis) on Rootsi jäähokimängija, kes mängib kaitsjana Šveitsi kõrgliiga klubis EV Zug.

Ta alustas jäähoki mängimist Rootsi klubis Brynäs IF, debüteerides Rootsi kõrgliigas hooajal 2011–12. Brynäsi põhikoosseisu kuulus ta alates hooajast 2012–13.

2012. aastal valis Washington Capitals ta NHL ''Draft''is 195. valikuna. 2014. aasta mais sõlmis ta Capitalsiga kolmeaastase lepingu. Aastatel 2015–2017 mängis ta American Hockey League'is (AHL) Capitalsi noorteklubis Hershey Bears. Hooajal 2016–17 andis Djoos AHL-is kõikidest kaitsemängijatest enim väravasööte (45). NHL-is debüteeris ta Capitalsi meeskonnas 11. oktoobril 2017 mängus Pittsburgh Penguinsi vastu. Ta lõi selles mängu värava ja andis ka väravasöödu. Sellega sai Djoos Capitalsi ajaloo esimeseks kaitsemängijaks, kes on oma debüütmängus kaks punkti teinud. Debüüthooajal sai Djoos kirja kokku kolm väravat ja 11 väravasöötu. Lisaks võitis ta 2018. aastal Capitalsiga Stanley karika. Hooajal 2019–20 kaotas Djoos aga ka koha Capitalsi põhikoosseisus ning naasis Hershey Bearsi.

2020. aasta veebruaris kaubeldi Djoos Daniel Sprongi vastu Anaheim Ducksi. Hooajal 2020–21 mängis ta NHL-is Detroit Red Wingsi meeskonnas.

2021. aasta mais sõlmis ta kaheaastase lepingu EV Zugiga.

2013. ja 2014. aastal võitis Djoos Rootsi kuni 20-aastaste koondisega juunioride maailmameistrivõistlustel pronksmedali.

Tema isa Pär Djoos on endine jäähokimängija.

## Viited

## Välislingid
* Christian Djoos NHL.com lehel
* Christian Djoos hockeydb.com lehel
Hiromichi Yahara

**Hiromichi Yahara** (jaapani keeles 八原博通 *Yahara Hiromichi*; 12. oktoober 1902 Yonago – 7. mai 1981 Kamakura) oli Jaapani sõjaväelane (kolonel). Ta võttis osa Okinawa lahingust ja oli lahingus ellujäänuist kõrgeima auastmega sõjaväelane.

Ta sündis 1902. aastal Yonagos Tottori prefektuuris. Ta lõpetas 1923. aastal Jaapani Keiserliku Armee Sõjaväeakadeemia.
Põhja-Eesti Ühispank

**Põhja-Eesti Ühispank**  oli aastatel 1913–1940 tegutsenud hoiu-ühisus ja pank Eestis.

Põhja Laenu- ja Hoiu-Ühisus asutati 1913. aastal 1920. aastast registreeriti ümber kui Põhja-Eesti Ühispank.

## Viited

## Välislingid
*Põhja-Eesti Ühispank 1928. a., Päewaleht, nr. 106, 21 aprill 1929
Kraslice

**Kraslice** (saksa keeles *Graslitz*) on linn Tšehhis Karlovy Vary maakonnas Sokolovi ringkonnas. Kraslice kesklinn asub Saksamaa piirist 3,5 km kaugusel, Sokolovist umbes 20 km põhjaloodes ja Karlovy Varyst ligi 27 km lääneloodes.

Kraslice asub 514 meetri kõrgusel üle merepinna.

Kraslicet on esmamainitud 1272. aastal. Kuningalinna õigused sai Kraslice 1370. aastal. Teise maailmasõja järel saadeti Kraslice saksa rahvusest elanikkond riigist välja.

## Viited
Anna kalmistu

**Anna kalmistu** on kalmistu Anna kihelkonnas Järvamaal, tänapäevase haldusjaotuse järgi Anna külas Paide linnas Järva maakonnas.

## Kirjeldus
Kalmistu ümbritseb Anna kirikuaeda lääne, loode ja põhja poolt ning selle pindala on 2,58 hektarit.

Kalmistu on kirikuaiaga ühine kultuurimälestis ning nende kaitsevöönd on ühine kirikuaia ümbrismüüri ja kirikuga.

## Ajalugu
Kalmistu rajati samal ajal uue kiriku ehitamisega 18. sajandi lõpul ning maa-ala selle jaoks paigutati kirikuaiast läände, loodesse ja põhja.

## Viited

## Välislingid
*
Juri Borissov

**Juri Borissov** on mitme inimese nimi:
* **[[Juri Borissov (näitleja)]]** (sündinud 1992) on vene näitleja
* **[[Juri Borissov (poliitik)]]** (sündinud 1956) on Venemaa asepeaminister
Juri Borissov (näitleja)

**Juri Aleksandrovitš Borissov** (vene keeles *Юрий Александрович Борисов*; sündinud 8. detsembril 1992 Reutovis) on vene näitleja.

## Näitlejakarjäär
Ta on lõpetanud 2013. aastal Mihhail Štšepkini nimelise Kõrgema Teatrikooli. Ta oli samal aastal Kuldse Lehe auhinna võitja parima näitleja kategoorias. Kuldne leht (Золотой Лист) on iga-aastane Venemaa teatriauhind , mis antakse spetsiaalselt Moskva riiklike teatri- ja kinoülikoolide lõpetajatele.

Borissov alustas filminäitlejana tööd juba 2010. aastal ja mängis peaosi erinevates teleseriaalides ("У каждого своя война" 2011, "В зоне риска" 2012 jt). Aastatel 2013–2014 töötas ta Moskva teatris "Сатирикон".

2015. aastal mängis ta teleseriaalis "Noor kaardivägi" ("Молодая гвардия"), samuti peaosa filmis "Tee Berliini" ("Дорога на Берлин").
2019. aastal mängis Borissov filmis "Sõnn" ("Бык"), mille eest ta nomineeriti Kuldse Kotka (Золотой орёл) 2020 auhinnale (teenete eest 2019. aastal Venemaa kino- ja televisioonivaldkonnas) kategoorias – Parim meespeaosatäitja. Samal aastal sai ta rollide eest ajakirja "Kinoreporter" ("Кинорепортёр") auhinna "Aasta avastus". 

Ta mängis ka väiksemaid rolle filmides "T-34" (2019), "Päästeliit" ("Союз спасения" 2019) ja "Sissetung" ("Вторжение" 2020). 2020. aasta veebruaris ilmus ekraanidele film "Kalašnikov", milles peategelast Mihhail Kalašnikovi mängis Juri Borissov ning pälvis filmikriitikutelt positiivseid hinnanguid. Selle rolli eest võitis ta Kuldse Kotka auhinna 2021. aastal.

2021. aasta oli Jura Borisovi jaoks väga tegus – ta osales 9 mängufilmis, mis linastusid samal aastal. Borissov mängis meespeaosa Juho Kuosmaneni lavastatud Soome–Venemaa–Saksamaa–Eesti ühisfilmis "Kupee nr 6", mis võitis rohkelt auhindu, sealhulgas 2021. aastal Cannes'i filmifestivalil Žürii suure auhinna (Grand prix). Tal oli peaosa ka mängufilmis "Kapten Volkonogovi põgenemine", mis valmis Venemaa, Eesti ja Prantsusmaa ühistööna ning osales edukalt mitmel festivalil.

Ta mängis kõrvalosa 2024. aastal linastunud ja 5 Oscarit võitnud Sean Bakeri mängufilmis "Anora", mille eest nomineeriti ta parima meeskõrvalosatäitja Oscarile.

## Isiklikku
Ta on abielus ja tal on kaks tütart.

## Viited
Kirsti Wallasvaara

**Kirsti Anneli Wallasvaara** (23. detsember 1942 Helsingi – 11. november 2021 Lahti) oli soome näitleja.

Kirsti Wallasvaara õppis teatrikoolis aastatel 1963–1966. Seejärel töötas näitlejana muuhulgas Pori, Kuopio ja Lahti linnateatrites, Tampere Töölisteatris ja KOM-Teatris.

Laialdaselt tuntuks sai ta rolliga filmis "Käbi selja all" (1966). Ta mängis muuhulgas ka filmides "Lapua mõrsja" (1967), "Asfaldilambad" (1968) ja "Mees, kes ei osanud öelda ei" (1975).

## Viited

## Välislingid
*
Venemaa keisririigi riigivarade ministrite loend

**Venemaa keisririigi riigivarade ministrite loend** on loetelu Venemaa Keisririigi Riigivarade Ministeeriumi juhtidest alates ministeeriumi loomisest 1837. aastal kuni reorganiseerimiseni 1905. aastal. 1894−1905 oli ministeeriumi nimeks põllumajanduse ja riigivarade ministeerium.

## Venemaa keisririigi riigivarade ministrid 1837−1894

## Venemaa Keisririigi põllumajanduse ja riigivarade minister 1894−1905

## Vaata ka
*Venemaa Keisririigi Riigivarade Ministeerium
Hořovice

**Hořovice** (saksa keeles *Horschowitz*, *Horowitz*) on linn Tšehhis Kesk-Tšehhi maakonnas Berouni ringkonnas. Hořovice asub Berounist ligi 19 km edelas.

Kuna Hořovice asutamisdokumendid hävisid suures tulekahjus 1540. aastal, ei ole linna rajamise täpne aeg teada. Hořovice on asutatud ajavahemikus 1303–1322.

## Viited
Michal Řepík

**Michal Řepík** (sündinud 31. detsembril 1988 Vlašimis) on Tšehhi jäähokimängija, kes mängib Tšehhi kõrgliiga klubis Praha Sparta ründajana vasakäärel.

Praha Spartas alustas ta ka oma jäähokimängijakarjääri.

Aastatel 2005–2008 mängis ta Western Hockey League'i (WHL) klubis Vancouver Giants. 2006. aastal tuli ta Giantsiga WHL-i meistriks. 2007. aastal võitis ta klubiga Memorial Cup'i ning pälvis finaalturniiri kõige resultatiivsemale mängijale antava Ed Chynoweth Trophy.

2007. aastal valis Florida Panthers ta NHL-i ''draft''is 40. valikuna. NHL-is debüteeris ta Panthersi meeskonnas 8. detsembril 2008 mängus Ottawa Senatorsi vastu ja lõi selles mängus ka värava. Aastatel 2008–2012 mängis ta põhiliselt American Hockey League'i (AHL) klubides Rochester Americans ja San Antonio Rampage. 2011. aastal valiti ta AHL-i tähtede mängule. Panthersi meeskonnas pääses ta NHL-is väljakule küll kokku neljas hooajas, kuid ühe hooaja jooksul maksimaalselt vaid 31 mängus (hooajal 2010–11). Kokku on ta NHL-is mänginud 72 mängus ning teinud üheksa väravat ja 11 väravasöötu.

Aastatel 2012–2014 mängis ta KHL-i klubis Praha Lev. Hiljem on ta mänginud veel Tšehhi kõrgliiga klubides Libereci Bílí Tygři ja Praha Sparta ning KHL-i klubides Bratislava Slovan ja HK Vitjaz. 2016. aastal tuli ta Libereciga Tšehhi meistriks. 2019. aastal valiti ta KHL-i tähtede mängule.

Tšehhi jäähokikoondise koosseisus on Řepík osalenud neljadel maailmameistrivõistlustel (2016, 2017, 2018 ja 2019) ning 2018. aasta taliolümpiamängudel.

## Viited

## Välislingid

* Michal Řepík NHL.com lehel
* Michal Řepík hockeydb.com lehel
Jelizovo rajoon

**Jelizovo rajoon** on haldusüksus Venemaal Kamtšatka krais. Asub Kamtšatka poolsaare lõunaosas.

Rajoonis on 27 asulat, neist 1 linn ja 1 alev. Jelizovo rajoon jaguneb 10 munitsipaalmoodustiseks.

2021. aastal oli rajoonis 63 409 elanikku. 2010. aastal olid 89% elanikest venelased, 3,5% ukrainlased ja 1,1% korealased.

Rajoonis on 20 tegevvulkaani.

## Viited

## Välislingid

*http://dumaemr.ru/